text: Кметовете от Пловдив област благодарят на Зико и Гергов
  Вторник, 24 Март 2020 14:18
  Всичките 17 кметове на общини (извън Пловдив) от Пловдивска област изказват благодарността си към кмета на Община Пловдив Здравко Димитров и бизнесмена Георги Гергов за осъществените им усилия регионът да има своя лаборатория за изследване на коронавирус.
  В този труден момент, когато приходите на общините са почти на санитарния минимум, а приоритет ни е опазването живота и здравето на населението, ние благодарим, заявяват кметовете в отворено писмо днес.
  Пловдив – вторият по големина град в страната, ще има лаборатория за изследване на COVID-19! Изключително важен успех не само за областния град, но и за целия регион!
  За това е морално и редно да благодарим за инициативата, спортсменското постоянство и постигнатия реален успех от кмета на Пловдив – г-н Здравко Димитров, защото дарението за община Пловдив от бизнесмена г-н Георги Гергов, е всъщност финансова помощ за цялата област.
  Ние, кметовете на общини, знаем колко е трудно за всички нас в настоящия момент – приходите са почти на санитарния минимум, а непредвидените разходи за обезпечаване на противоепидемичните мерки растат неимоверно и не могат да бъдат игнорирани, защото най-важния приоритет днес и сега, е опазване живота и здравето на населението ни.
  Адмирации за г-н Здравко Димитров, за г-н Георги Гергов, и за всички останали бизнесмени и политици, които с реалните си действия показват не само, че са съпричастни, но и че сме единни в тази трудна ситуация!
  Още в тази категория: « 5.4 по Рихтер удари Загреб, дете загина /снимки/ Ограниченията остават до 12 април »
  И що благодарят, че не се сетили още преди 3 месеца да я направят. Много са добри кметовете
  Стига лиготии и сервилничене. Вижте кмета на Бургас има 67 респираторни апарата, а в Пловдив само 16бр.
  KENEF-онЛАЙН
  отговори на: Бончо
  Едни тъпаци в Кенеф-ОнЛАЙН се гелпят да наричат "респиратор" едни по-технични филтриращи МАСКИ С КЛАПА = вместо вентилатора за принудително ДИШАНЕ за облекчаване страданията на умирающия.